
ĒKAS PUĶU IELĀ 20A, JELGAVĀ
29/100 DOMĀJAMO DAĻU ATSAVINĀŠANA

[bookmark: _GoBack]Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Nekustamais īpašums ar kadastra numuru 09005030327 Puķu ielā 20A, Jelgavā, kas sastāv no garāžu ēkas ar kadastra apzīmējumu 09000030327001 (turpmāk – Ēka), ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000094916. Ēka sastāv no 13 telpu grupām – 12 garāžām un šķūņa.
Jelgavas valstspilsētas pašvaldībai pieder telpu grupa ar kadastra apzīmējumu 09000030327001013 - šķūnis 81,2 m2 platībā, kas veido Ēkas 29/100 domājamās daļas (turpmāk – Telpu grupa).
No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai.
Ņemot vērā to, ka Telpu grupa nav nepieciešama pašvaldības funkciju nodrošināšanai, saskaņā ar Atsavināšanas likuma 3. panta pirmās daļas 1. punktā noteikto, pašvaldības nekustamo īpašumu var atsavināt, pārdodot to izsolē, savukārt šā likuma 15. pantā noteikts, ka izsole var būt elektroniska ar augšupejošu soli.
Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
	Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125) novērtēja Telpu grupu un noteica tās vērtību 3000,00 euro (trīs tūkstoši euro).
Nekustamā īpašuma Valsts kadastra informācijas sistēmā Telpu grupas universālā kadastrālā vērtība ir noteikta 2183,00 euro (divi tūkstoši viens simts astoņdesmit trīs euro).
Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtās daļas 4. punktā minētā persona. Šajā gadījumā pārdošanas cena ir vienāda ar nosacīto cenu.
Atsavināšanas likuma 36. trešā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. 
2026. gada 2. septembrī Jelgavas valstspilsētas pašvaldības īpašuma atsavināšanas komisija noteica Telpu grupas nosacīto cenu 3000,00 euro (trīs tūkstoši euro) un nomaksas termiņu – 5 gadus.
Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 4. punktu, 8. pantu, 37. panta pirmās daļas 4. punktu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2026. gada 2. septembra lēmumu Nr. 6/5 “Garāžu ēkas Puķu ielā 20A, Jelgavā 29/100 domājamo daļu atsavināšana”,

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: OLE_LINK2]Atsavināt nekustamā īpašuma ar kadastra numuru 09005030327 Puķu ielā 20A, Jelgavā (turpmāk – Ēka), sastāvoša no garāžu ēkas ar kadastra apzīmējumu 09000030327001, Jelgavas valstspilsētas pašvaldībai piederošo telpu grupu ar kadastra apzīmējumu 09000030327001013 - šķūni 81,2 m2 platībā, kas veido Ēkas 29/100 domājamās daļas (turpmāk – Telpu grupa), pārdodot tās elektroniskā izsolē ar augšupejošu soli. 
2. Noteikt Telpu grupas pārdošanas nosacīto cenu (izsoles sākumcenu) cenu 3000,00 euro (trīs tūkstoši euro), izsoles soli 100,00 euro (viens simts euro), nodrošinājumu 300,00 euro (trīs simti euro) un maksimālo nomaksas termiņu – piecus gadus no pirkuma līguma noslēgšanas dienas.
3. Apstiprināt Telpu grupas izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot Telpu grupas izsoli normatīvajos aktos noteiktajā kārtībā.


Domes priekšsēdētājs									M.Daģis 
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

